nibzard/narodne-novine-full-text-markdown huggingface dataset:
## Odluka o usvajanju liste lijekova za primjenu u bolnicama u 1994. godini

### NN 10/1994 (11.2.1994.), Odluka o usvajanju liste lijekova za primjenu u bolnicama u 1994. godini

# HRVATSKI ZAVOD ZA ZDRAVSTVENO OSIGURANJE

Na osnovu odredbi stavka 2. članka 16. Zakona o zdravstvenom osiguranju
("Narodne novine" broj 75/93) i članka 13. Statuta Hrvatskog
zavoda za zdravstveno osiguranje, Upravno vijeće Hrvatskog zavoda za zdravstveno
osiguranje ("Narodne novine" broj 1/94), na trećoj sjednici održanoj
27. siječnja 1994. godine donijelo je

## ODLUKU

### O USVAJANJU LISTE LIJEKOVA ZA PRIMJENU U BOLNICAMA U 1994. GODINI

I.

Usvaja se Lista lijekova za primjenu u bolnicama u 1994. godini, kojom
se utvrđuju lijekovi loje ugovorne zdravstvene ustanove koriste u bolničkom
liječenju i pručanju specijalističko-konzilijarne zdravstvene zaštite osiguranim
osobama Hrvatskog zavoda za zdravstveno osiguranje.

II.

Cijene lijekova sa Liste lijekova za primjenu u bolnicama u 1994. godini,
utvrdit će se u postupku izbora najpovoljnije ponude na osnovi javnog natječaja,
a primjenjivat će se u poslovnom odnosu između ugovornih zdravstvenih ustanova
i Hrvatskog zavoda za zdravstveno oiguranje.

III.

Ova Odluka stupa na snagu danom objave u "Narodnim novinama".

Klasa: 025-04/94-01/19

Urbroj: 338-24-94-1

Zagreb, 27. siječnja 1994.

Predsjednik Upravnog vijeća Hrvatskog zavoda za zdravstveno
osiguranje

**prim. dr. sci. Mate Ljubičić, v. r.**

Odluka, NN 10/1994-197
## Odluka o visini i načinu obračuna naknade za vađenje pijeska, šljunka i kamena

### NN 10/1994 (11.2.1994.), Odluka o visini i načinu obračuna naknade za vađenje pijeska, šljunka i kamena

# JAVNO VODOPRIVREDNO PODUZEĆE "HRVATSKA VODOPRIVREDA"

Na temelju članka 136. stavak 2. Zakona o vodama ("Narodne novine",
br 53/90., 9/91., 61/91., 26/93., 43/93), Upravni odbor Javnog vodoprivrednog
poduzeća "Hratska vodoprivreda" na 26. sjednici održanoj dana
2. veljače 1994. godine, donio je

## ODLUKU

### o visini i načinu obračuna naknade za vađenje pijeska, šljunka i kamena

I.

Naknada za vađenje pijeska, šljunka i kamena iznosi:

- za pijesak 0,8 DEM/m3

- za šljunak 0,5 DEM/m3

- za kamen 0,6 DEM/m3 plativo u dinarskoj protuvrijednosti prema srednjem
tečaju NBH na dan ispostave rješenja, odnosno računa.

II.

Rješenje, odnosno račun za naplatu naknade iz točke I. ove Odluke izdaje
javno vodoprivredno poduzeće "Hrvatska vodoprivreda", na temelju
podataka o izvađenim količinama, koje je korisnik dužan dostaviti do 10.
u mjesecu za protekli mjesec.

III.

Kontrolu količine izvađenog materijala, na mjestu eksploatacije, obavlja
Javno vodoprivredno poduzeće "Hrvatska vodoprivreda".

IV.

Naknada se uplaćuje na poseban žiro-račun Javnog vodoprivrednog poduzeća
"Hrvatska vodoprivreda" broj 30100-842-000-2255.

V.

Ukoliko obveznik ne izvrši uplatu naknade u roku 15 dana od dana ispostave
rješenja, odnosno računa, Javno vodoprivredno poduzeće "Hrvatska vodoprivreda"
obračunat će i naplatiti kamatu propisanu Uredbom u visini kamata na iznose
poreza, doprinosa, taksa i drugih javnih prihoda koji nisu plaćeni u propisanom
roku ("Narodne novine", br. 106/93).

VI.

Stupanjem na snagu ove Odluke prestaje važiti Odluka o visini i načinu
obračuna naknade za vađenje pijeska, šljunka i kamena ("Narodne novine"
br. 43/93).

VII.

Ova Odluka stupa na snagu danom objave u "Narodnim novinama".

Broj: 01-155/l-I-l.l 1.

Zagreb, 2. veljače 1994.

Predsjednik Upravnog odbora

**Mijo Hlad, v. r.**

Odluka, NN 10/1994-198
## Rješenje Ustavnog suda Republike Hrvatske broj U-II-419/1993. Od 26. Siječnja 1994.

### NN 10/1994 (11.2.1994.), Rješenje Ustavnog suda Republike Hrvatske broj U-II-419/1993. Od 26. Siječnja 1994.

# USTAVNI SUD REPUBLIKE HRVATSKE

Ustavni sud Republike Hrvatske na sjednici 26. siječnja 1994. godine
donio je ovo

## RJEŠENJE

I. Poništava se rješenje Općinskog suda u Bjelovaru broj: P-1011/93-2
od 16. rujna 1993. godine te se predmet vraća na ponovno odlučivanje.

II. Rješenje će se objaviti u "Narodnim novinama", službenom
glasilu Republike Hrvatske.

Obrazloženje:

Rješenjem navedenim u izreci, Općinski sud u Bjelovaru oglasio se nenadležnim
za rješavanje tužbe Ivana Bandura iz Kapele, gilogorska br. 60 radi ocjene
ustavnosti i zakonitosti Odluke Općine Kapela od 7. kolovoza 1993. godine,
klasa 372-01/93-01/1 o preuzimanju športskih objekata u vlasništvu općine
te predmet ustupio ovom Sudu na rješavanje, a sve to stoga što ocjena ustavnosli
i zakonitosti spada u nadležnost ovog Suda.

Ustavni sud Republike Hrvatske utvrdio je nezakonitost ustupanja navedene
tužbe na rješavanje ovom Sudu te je poništio rješenje Općinskog suda u
Bjelovaru, a zbog slijedećeg:

Općinski sud u Bjelovaru rješenje o nenadležnosti donio je primjenom
članka 21. stavak 1. Zakona o parničnom postupku ("Narodne novine",
br. 53/91 i 91/92), koja se odnosi na ustupanje nadležnom sudu, ali kao
tijelu sudbene vlasti.

Ovakovo postupanje tog suda u suprotnosti je s ustavnim normama o položaju
Ustavnog suda Republike Hrvatske u ustroju državne vlasti Republike Hrvatske
(članak 4. Ustava) i nadležnosti ovog Suda (članak 125. Ustava).

Kako Ustavni sud Republike Hrvatske nije tijelo sudbene vlasti, to je
Općinski sud u Bjelovaru u konkretnom slučaju trebao postupiti prema članku
16. stavak 2. Zakona o parničnom postupku, prema kojem, kad sud u toku
postupka utvrdi da za rješavanje spora nije nadležan sud nego kakvo drugo
domaće tijelo, tada će se oglasiti nenadležnim, ukinuti provedene radnje
u postupku i odbaciti tužbu.

Slijedom izloženog, valjalo je navedeno rješenje poništiti te je stoga
riješeno kao u izreci.

Objava ovog rješenja temelji se na članku 20. stavak 1. Ustavnog zakona
o Ustavnom sudu Republike Hrvatske ("Narodne novine", br 13/91).

Broj: U-II-419/1993.

Zagreb, 26. siječnja 1994.

USTAVNI SUD REPUBLIKE HRVATSKE

Zamjenik predsjednika

**Ivan Marijan Severinac, v. r.**

Rješenje, NN 10/1994-200
## Ispravak Zakona o područjima županija,gradova i općina u Republici Hrvatskoj

### NN 10/1994 (11.2.1994.), Ispravak Zakona o područjima županija,gradova i općina u Republici Hrvatskoj

# ZASTUPNIČKI DOM SABORA REPUBLIKE HRVATSKE

Na temelju izvršenog uspoređivanja s izvornim tekstom utvrđene su pogreške
u Zakonu o područjima županija, gradova i općina u Republici Hrvatskoj
objavljenom u "Narodnim novinama" broj 90 od 30. prosinca 1992.,
te se daje

## ISPRAVAK

### Zakona o područjima županija, gradova i općina u Republici Hrvatskoj

U članku 6. u ŽUPANIJI OSJEČKO-BARANJSKOJ umjesto naziva općine pod
rednim brojem 30. "Antunovac Tenjski" treba stajati naziv "Antunovac",
a umjesto naziva mjesta "Antunovac Tenjski" treba stajati naziv
"Antunovac".

U članku 6. u ŽUPANIJI SPLITSKO-DALMATINSKOJ umjesto naziva općine pod
rednim brojem 20. "Donja Brela" treba stajati naziv "Brela".

Klasa: 015-01/92-01/03

Zagreb, 10. veljače 1993.

Tajnik Zastupničkog doma Sabora Republike Hrvatske

**Anđelko Sikirić, v. r.**

Ostalo, NN 10/1994-201
## Odluka o proglašenju Zakona o izmjenama i dopunama Zakona o športu

### NN 11/1994 (17.2.1994.), Odluka o proglašenju Zakona o izmjenama i dopunama Zakona o športu

# URED PREDSJEDNIKA REPUBLIKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O ŠPORTU

Proglašavam Zakon o izmjenama i dopunama Zakona o športu, koji je donio
Zastupnički dom Sabora Republike Hrvatske na sjednici dana 2. veljače 1994.
godine.

Broj : PA4-25/ 1-94.

Zagreb, 8. veljače 1994.

Predsjednik Republike Hrvatske

**dr. Franjo Tuđman, v. r.**

---

## ZAKON

### O IZMJENAMA I DOPUNAMA ZAKONA O ŠPORTU

Članak 1.

U Zakonu o športu ("Narodne novine", br. 60/82. i 25/93.)
u članku 88. stavak 3.. 4. i 5. i članak 89. brišu se.

Članak 2.

Akti koje su do stupanja na snagu ovoga Zakona, a u smislu članka 88.
stavak 2. Zakona o športu donijele pravne osobe utvrđene Zakonom o područjima
županija, gradova i opčina u Republici Hrvatskoj ("Narodne novine",
br. 90/92.) i Grad Zagreb utvrđen Zakonom o Gradu Zagrebu ("Narodne
novine", br. 90/92.) ne proizvode pravne učinke. Društvene športske
organizacije i športske organizacije organizirane kao udruge građana te
njihova udruženja i savezi, i Hrvatski olimpijski odbor imaju pravo koristiti
sredstva u društvenom vlasništvu na kojima imaju pravo raspolaganja s tim
da nepokretnu imovinu ne mogu otuđiti iz društvenog vlasništva dok se zakonom
ne uredi pretvorba tih društvenih sredstava. Društvene športske organizacije
ne mogu postati vlasnici športskih objekata na kojima imaju pravo raspolaganja
od dana stupanja na snagu ovoga Zakona.

Članak 3.

Ovaj Zakon stupa na snagu danom objave u "Narodnim novinama".

Klasa: B20-01/94-01/01

Zagreb, 2. veljače 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesic, v. r.**

Odluka, NN 11/1994-206
## Odluka o proglašenju Zakona o izmjenama i dopunama Zakona o tehničkoj kulturi

### NN 11/1994 (17.2.1994.), Odluka o proglašenju Zakona o izmjenama i dopunama Zakona o tehničkoj kulturi

# URED PREDSJEDNIKA REPUBLIKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O TEHNIČKOJ KULTURI

Proglašavam Zakon o izmjenama i dopunama Zakona o tehničkoj kulturi.
koji je donio Zastupnički dom Sabora Republike Hrvatske na sjednici dana
2. veljače I994. godine.

Broj : PA4-26/ 1-94.

Zagreb. B. veljače 1994.

Predsjednik Republike Hrvatske

**dr. Franjo Tuđman, v. r.**

---

## ZAKON

### O IZMJENAMA I DOPUNAMA ZAKONA O TEHNIČKOJ KULTURI

Članak 1.

U Zakonu o tehničkoj kulturi ("Narodne novine", br. 78/93.)
u članku 44. stavci 2.. 3.. 4., 5.. 6. i 7. brišu se.

Članak 2.

Sabor Republike Hrvatske može do 30. lipnja 1994. godine utvrditi da
je određeni objekt, odnosno druga nekretnina tehničke kulture u društvenom
vlasništvu na kojima pravo raspolaganja imaju organizacije tehničke kulture,
od interesa za Republiku, te odlučiti da postaje vlasništvo Republike Hrvatske.
Postoječe društvene organizacije tehničke kulture. njihovi savezi i zajednice
te Hrvatska zajednica tehničke kulture imaju pravo koristiti sredstva u
društvenom vlasništvu na kojima imaju pravo raspolaganja s tim da nepokretnu
imovinu ne mogu otuđiti iz društvenog vlasništva dok se zakonom ne uredi
pretvorba tih društvenih sredstava.

Članak 3.

Ovaj Zakon stupa na snagu danom objave u "Narodnim novinama".

Klasa: H30-01/93-01/03

Zagreb. 2. veljače 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Odluka, NN 11/1994-207
## Odluka o proglašenju Zakona o dopuni Zakona o zdravstvenoj zaštiti

### NN 11/1994 (17.2.1994.), Odluka o proglašenju Zakona o dopuni Zakona o zdravstvenoj zaštiti

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske. donosim

## ODLUKA

### o proglašenju Zakona o dopuni Zakona o zdravstvenoj zaštiti

Proglašavam Zakon o dopuni Zakona o zdravstvenoj zaštiti, koji je donio
Zastupnički dom Sabora Republike Hrvatske na sjednici dana 2. veljače 1994.
godine.

Broj : PA4-24/ i-94.

Zagreb. 8. veljače 1994.

Predsjednik Republike Hrvatske

**dr. Franjo Tuđman, v. r.**

---

## ZAKON

### o dopuni Zakona o zdravstvenoj zaštiti

Članak 1.

U zakonu o zdravstvenoj zaštiti ("Narodne novine", br. 75/93.)
u članku 49. stavku 2. na kraju teksta briše se točka i dodaju riječi:"uz
suglasnost ministra zdravstva".

Članak 2.

Ovaj Zakon stupa na snagu osmoga dana od dana objave u Narodnim novinama.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović, v. r.**

Odluka, NN 11/1994-208
## Uredba o mogučnosti korištenja kredita i zajmova kod javnih poduzeča i drugih pravnih osoba u državnom i pretežno državnom vlasništvu

### NN 11/1994 (17.2.1994.), Uredba o mogučnosti korištenja kredita i zajmova kod javnih poduzeča i drugih pravnih osoba u državnom i pretežno državnom vlasništvu

# VLADA REPUBLIKE HRVATSKE

Na temelju članka 1. Zakona o ovlasti Vlade Republike Hrvatske da uredbama
uređuje pojedina pitanja iz djelokruga Zastupničkog doma Sabora Republike
Hrvatske ("Narodne novine", broj 94/93), Vlada Republike Hrvatske
je na sjednici održanoj 16. veljače 1994. donijela

## UREDBU

### O MOGUČNOSTI KORIŠTENJA KREDITA I ZAJMOVA KOD JAVNIH PODUZEČA I DRUGIH PRAVNIH OSOBA U DRŽAVNOM I PRETEŽNO DRŽAVNOM VLASNIŠTVU

Članak 1.

Javno poduzeče ili druga pravna osoba u državnom ili pretežno državnom
vlasništvu, fondovi mirovinsko-invalidskog osiguranja i Hrvatski fond za
zdravstveno osiguranje (u daljnjem tekstu: pravne osobe) smiju koristiti
financijske kredite i zajmove od drugih pravnih osoba ili odobravati financijske
kredite, odnosno zajmove tim pravnim osobama samo putem banaka. Financijske
kredite i zajmove pravne osobe iz stavka 1. ovoga članka mogu koristiti
uz uvjet da kamatna stopa iz nosi do 2,1 % mjesečno. Odredbe stavka 1.
i 2. ovog članka odnose se i na odobravanje financijskih kredita, odnosno
zajmova između pravnih osoba iz stavka 1. ovog članka.

Članak 2.

Pravne osobe iz članka 1. ove Uredbe dužne su ugovore o kreditu, odnosno
zajmu zaključene do dana stupanja na snagu ove Uredbe uskladiti s odredbom
stavka 2. članka t ove Uredbe najkasnije do 1. ožujka 1994 godine

Članak 3.

Novčanom kaznom u protuvrijednosti od 20.000 do 100.000 DEM u hrvatskim
dinarima kaznit če se za prekršaj pravna osoba ako odobri ili koristi kredit,
odnosno zajam suprotno odredbama ove Uredbe. Za prekršaj iz stavka 1. ovoga
članka kaznit če se i od govorna osoba u pravnoj osobi u protuvrijednosti
od 5.000 do 50.000 DEM u hrvatskim dinarima.

Iznosi novčanih kazni iz stavka 1. i 2. ovoga članka izriču se u hrvatskim
dinarima prema srednjem tečaju Narodne banke Hrvatske za DEM na dan izricanja
kazne.

Članak 4.

U provođenju ove Uredbe primjenjuje se Naputak o načinu odobravanja
i korištenja financijskih kredita, odnosno zajmova od strane javnih poduzeča
i drugih pravnih osoba u državnom i pretežno državnom vlasništvu i društvenih
fondova ("Narodne novine", broj 66/93).

Članak 5.

Danom stupanja na snagu ove Uredbe prestaje važiti Uredba o mogučnosti
korištenja kredita i zajmova kod javnih poduzeča i drugih pravnih osoba
u državnom i pretežno državnom vlasništvu ("Narodne novine",
broj 83/93) i briše se točka 37. Uredbe o nastavljanju važenja pravnoga
sadržaja i učinka određenih uredbi Vlade Republike Hrvatske na temelju
zakonske ovlasti ("Narodne novine", br. 100/93, 102/93 i 108/93).

Članak 6.

Ova Uredba stupa na snagu danom objave u "Narodnim novinama".

Klasa: 305-01 94-01/04

Urbroj : 5030105-94-1

Zagreb, 16. veljače 1894.

Predsjednik

**Nikica Valentić, v. r.**

Uredba, NN 11/1994-209
## Uredba o posebnom porezu na kamate

### NN 11/1994 (17.2.1994.), Uredba o posebnom porezu na kamate

# VLADA REPUBLIKE HRVATSKE

Na temelju članka 1. Zakona o ovlasti Vlade Republike Hrvatske da uredbama
uređuje pojedina pitanja iz djelokruga Zastupničkog doma Sabora Republike
Hrvatske ("Narodne novine", broj 94/93), Vlada Republike Hrvatske
je na sjednici održanoj 16. veljače 1994. donijela

## UREDBU

### O POSEBNOM POREZU NA KAMATE

Članak 1.

Na naplaćene kamate po stopi koja je veća od eskontne stope Narodne
banke Hrvatske za više od jedan postotni poen, obračunava se i plaća posebni
porez.

Članak 2.

Poreznu osnovicu posebnoga poreza na kamate čini iznos kamata obračunat
po kamatnoj stopi većoj od eskontne stope Narodne banke Hrvatske uvećane
za jedan postotni poen.

Članak 3.

Porezni obveznici posebnoga poreza na kamate su banke i druge štedno
kreditne organizacije i druge pravne osobe koje naplaćuju kamate po stoji
iz članka 1. ove Uredbe.

Članak 4.

Posebni porez na kamate obračunava se i plaća na poreznu osnovicu iz
članka 2. ove Uredbe:

1. ako su kamate od jedan od tri postotna poena više od eskontne stope,
po stopi od 40%,

2. ako su kamate više od tri postotna poena od eskontne stope, po stopi
od 80%.

Članak 5.

Porezni obveznici iz članka 3 ove Uredbe plaćaju posebni porez u roku
od 5 dana od dana naplate kamata. Ako kamata nije naplaćena unutar roka
od 30 dana od dana izdavanja računa, porezni obveznici plaćaju posebni
porez u roku od 5 dana po isteku 30 dana.

Članak 6.

Porezni obveznici ne mogu prevaliti posebni porez na kamate na pravne
i fizičke osobe od kojih naplaćuju kamate.

Članak 7.

Kontrolu obračuna i naplate posebnoga poreza na kamate obavlja Porezna
uprava i Financijska policija.

Članak 8.

Prekršajni postupak u prvom stupnju povodom podnesenih prijava kontrolnih
tijela iz članka 7. ove Uredbe izvodi ovlašteno tijelo koje je obavilo
nadzor. Protiv rješenja iz stavka 1. ovoga članka može se izjaviti žalba
Komisiji za prekršaje Središnjeg ureda Porezne uprave.

Članak 9.

Ministar financija može propisati potanko odredbe u svezi s primjenom
ove Uredbe.

Članak 10.

(1) Novčanom kaznom u dinarskoj protuvrijednosti 10.000 do 100.000 DEM
kaznit će se, za prekršaj, porezni obveznik:

1. ako ne obračuna, odnosno netočno obračuna posebni porez na kamate,

2. ako u propisanom roku ne plati posebni porez na kamate.

(2) Novčanom kaznom u dinarskoj protuvrijednosti 2.000 do 20.000 DEM,
za prekršaj iz stavka (1) ovoga članka kaznit će se i odgovorna osoba poreznog
obveznika.

Članak 11.

Svote novčanih kazni iz članka 10. ove Uredbe izriču se u hrvatskim
dinarima prema srednjem tečaju DEM Narodne banke Hrvatske, na dan izricanja
kazne.

Članak 12.

Na ugovore zaključene do dana stupanja na snagu ove Uredbe, posebni
porez na kamate prema ovoj Uredbi plaća se od 1. ožujka 1994.

Članak 13.

Ova Uredba stupa na snagu danom objave u "Narodnim novinama".

Klasa: 450-14/93-01/01

Urbroj: 5030105-94-l

Zagreb, 16. veljače 1994.

Predsjednik

**Nikica Valentić, v. r.**

Uredba, NN 11/1994-210
## Uredba o upisu u sudski registar ustanova

### NN 11/1994 (17.2.1994.), Uredba o upisu u sudski registar ustanova

# VLADA REPUBLIKE HRVATSKE

Na temelju članka 75. Zakona o ustanovama ("Narodne novine",
broj 76/93) u svezi s člankom 73.c stavkom 1. Zakona o postupku za upis
u sudski registar ("Narodne novine", broj 53A/91), Vlada Republike
Hrvatske je na sjednici održanoj 16. veljače 1994. donijela

## UREDBU

### O UPISU U SUDSKI REGISTAR USTANOVA

Članak 1.

Uredbom se propisuje način upisa ustanove, podružnice ustanove i zajednice
ustanova u sudski registar ustanova.

Članak 2.

Na upis subjekata upisa iz članka 1. ove Uredbe u sudski registar ustanova,
na odgovarajući način se primjenjuju odredbe Uredbe o upisu u sudski registar
("Narodne novine", broj 61/92), ako ovom Uredbom nije drukčije
propisano.

Članak 3.

U sudski registar ustanova upisuju se sljedeći podaci o ustanovama:
naziv; sjedište; djelatnosti; imena osoba ovlaštenih za zastupanje i granice
njihovih ovlasti; tvrtka ili nazivi sjedišta, odnosno ime i prezime, te
prebivalište ili boravište osnivača; dan osnivanja, odnosno prestanka ustanove

Članak 4.

Djelatnosti ustanove, podružnice ustanove i zajednice ustanova upisuju
se u sudski registar ustanova u skladu s posebnim propisima za svaku vrstu
ustanova.

Članak 5.

Pravilnik o obrascima i načinu upisa u sudski registar ustanova, ministar
pravosuđa donijet će u roku 15 dana od dana stupanja na snagu ove Uredbe.

Članak 6.

Subjekte upisa koji su po dosadašnjim propisima upisani u sudski registar,
a ispunjavaju uvjete iz članka 78. Zakona o ustanovama, sud će u roku 60
dana od dana stupanja na snagu ove Uredbe, upisati u sudski registar ustanova.
istodobno s upisom u sudski registar ustanova, sud će te subjekte upisa
brisati iz sudskog registra. Na način propisan u stavku 1. ovoga članka,
sud će postupiti i sa subjektima upisa koji su po dosadašnjim propisima
upisani u sudski registar za obavljanje djelatnosti sukladno sa stavkom
2. člankom 1. Zakona o ustanovama. O novom broju registarskog uloška sud
će obavijestiti ustanovu iz stavaka 1. i 2. ovoga članka.

Članak 7.

Ova Uredba stupa na snagu osmoga dana od dana objave u "Narodnim
novinama".

Klasa: 740- 13/93-01 /05

Urbroj : 5030109/94-2

Zagreb, 16. veljače 1994.

Predsjednik

**Nikica Valentić, v. r.**

Uredba, NN 11/1994-212
## Odluka o davanju suglasnosti na Izmjene i dopune Statuta poduzeća HPT - Hrvatska pošta i telekomunikacije

### NN 11/1994 (17.2.1994.), Odluka o davanju suglasnosti na Izmjene i dopune Statuta poduzeća HPT - Hrvatska pošta i telekomunikacije

# VLADA REPUBLIKE HRVATSKE

Na temelju članka 23. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92 i 55/92) i članka 11.
Zakona o osnivanju javnog hrvatskog poštanskog i telekomunikacijskog poduzeća
("Narodne novine", br. 42/90, G1/91 i 109/93), Vlada Republike
Hrvatske je na sjednici održanoj 16. veljače 1994. godine donijela

## ODLUKU

### O DAVANJU SUGLASNOSTI NA IZMJENE I DOPUNE STATUTA PODUZEĆA HPT - HRVATSKA POŠTA I TELEKOMUNIKACIJE

Daje se suglasnost na Izmjene i dopune Statuta poduzeća HPT - Hrvatska
pošta i telekomunikacije, donesene na 15. sjednici Upravnog odbora održanoj
27. siječnja 1994. godine.

Klasa: 344-02/94-01/03

Urbroj : 5030114-94-2

Zagreb, 16. veljače 1994.

Predsjednik

**Nikica Valentić, v. r.**

Odluka, NN 11/1994-214
## Odluku o davanju suglasnosti na Izmjene i dopune Statuta Pomorskoga centra za elektroniku d.o.o., Split

### NN 11/1994 (17.2.1994.), Odluku o davanju suglasnosti na Izmjene i dopune Statuta Pomorskoga centra za elektroniku d.o.o., Split

# VLADA REPUBLIKE HRVATSKE

Na temelju članka 23. Zakona o Vladi Republike Hrvatske ("Narodne
novine", broj 41/90, 8/91,14/91, 53A/91, 9/92 i 55/92) i točke VII.
Odluke o osnivanju poduzeća Pomorski centar za elektroniku d.o.o. Split
("Narodne novine", broj 23/92), Vlada Republike Hrvatske je na
sjednici održanoj 10. veljače 1994. godine donijela

## ODLUKU

### O DAVANJU SUGLASNOSTI NA IZMJENE I DOPUNE STATUTA POMORSKOGA CENTRA ZA ELEKTRONIKU D.O.O., SPLIT

Daje se suglasnost na Izmjene i dopune Statuta Pomorskoga centra za
elektroniku d.o.o. Split, donesene na 8. sjednici Upravnog odbora održanoj
12. listopada 1993. godine i 10. sjednici Upravnog odbora održanoj 26.
studenoga 1993. godine.

Klasa: 342-02/82-02/04

Urbroj : 5030114-94-4

Zagreb, 10. veljače 1994.

Predsjednik

**Nikica Valentić, v. r.**

Odluka, NN 11/1994-215
## Rješenje o imenovanju tajnika Ministarstva rada i socijalne skrbi

### NN 11/1994 (17.2.1994.), Rješenje o imenovanju tajnika Ministarstva rada i socijalne skrbi

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91. 14/91, 53A/91, 9/92 i 55/92) i članka 41.
stavka 2. Zakona o sustavu državne uprave ("Narodne novine",
broj 75/93), Vlada Republike Hrvatske je na sjednici 10. veljače 1994.
godine donijela

## RJEŠENJE

### O IMENOVANJU TAJNIKA MINISTARSTVA RADA I SOCIJALNE SKRBI

Imenuje se mr. RUDOLF ROŽIĆ tajnikom Ministarstva rada i socijalne skrbi.

Klasa: 080-02/94-01/20

Urbroj : 50304/2-94-01

Zagreb, 10. veljače 1994.

Predsjednik

**Nikica Valentlć, v. r.**

Rješenje, NN 11/1994-216
## Rješenje o imenovanju savjetnice potpredsjednika Vlade Republike Hrvatske

### NN 11/1994 (17.2.1994.), Rješenje o imenovanju savjetnice potpredsjednika Vlade Republike Hrvatske

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92 i 55/92) i članka 8.
stavka 2. Uredbe o Stručnoj službi Vlade Republike Hrvatske ("Narodne
novine", broj 52/90), Vlada Republike Hrvatske je na sjednici 10.
veljače 1994. godine donijela

## RJEŠENJE

### O IMENOVANJU SAVJETNICE POTPREDSJEDNIKA VLADE REPUBLIKE HRVATSKE

Imenuje se ARIANA KRHEN savjetnicom potpredsjednika Vlade Republike
Hrvatske.

Klasa: 080-02/94-01/21

Urbroj : 50304/2-94-01

Zagreb, 10. veljače 1994.

Predsjednik

**Nikica Valentić, v. r.**

Rješenje, NN 11/1994-217
## Pravilnik o izmjeni Pravilnika o visini naknade za obvezne veterinarsko-sanitarne preglede i kontrole

### NN 11/1994 (17.2.1994.), Pravilnik o izmjeni Pravilnika o visini naknade za obvezne veterinarsko-sanitarne preglede i kontrole

# MINISTARSTVO POLJOPRIVREDE I ŠUMARSTVA

Na temelju članka 85. Zakona o zdravstvenoj zaštiti životinja i veterinarskoj
djelatnosti ("Narodne novine", br. 52/91 i 28/93), ministar poljoprivrede
i šumarstva donosi

## PRAVILNIK

### O IZMJENI PRAVILNIKA O VISINI NAKNADE ZA OBVEZNE VETERINARSKO-SANITARNE PREGLEDE I KONTROLE

Članak 1.

U Pravilniku o visini naknade za obvezne veterinarsko-sanitarne preglede
i kontrole ("Narodne novine", br. 81/92), u članku 14. stavak
2. mijenja se i glasi: "Sredstva ostvarena od naknada iz stavka 1.
ovog članka u visini od 20% uplaćuju se na poseban račun za zdravstvenu
zaštitu životinja pri Ministarstvu poljoprivrede i šumarstva."

Članak 2.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-2/94-1/21

Urbroj : 525-01-94-1

Zagreb, 8. veljače 1994.

Ministar poljoprivrede i šumarstva

**Ivan Tarnaj, dipl. ing. v. r.**

Pravilnik, NN 11/1994-219
## Pravilnik o izmjeni Pravilnika o obaveznome zdravstvenom pregledu usjeva i objekata, sjemena i sadnog materijala poljoprivrednog i šumskog bilja

### NN 11/1994 (17.2.1994.), Pravilnik o izmjeni Pravilnika o obaveznome zdravstvenom pregledu usjeva i objekata, sjemena i sadnog materijala poljoprivrednog i šumskog bilja

# MINISTARSTVO POLJOPRIVREDE I ŠUMARSTVA

Na temelju članka 7. stavka 7., članka 8. stavka 1. i članka 16. stavka
2. Zakona o zaštiti bilja od bolesti i štetočina koje ugrožavaju cijelu
zemlju ("Narodne novine", br. 53/91), ministar poljoprivrede
i šumarstva donosi

## PRAVILNIK

### O IZMJENI PRAVILNIKA O OBAVEZNOME ZDRAVSTVENOM PREGLEDU USJEVA I OBJEKATA, SJEMENA I SADNOG MATERIJALA POLJOPRIVREDNOG I ŠUMSKOG BILJA

Članak 1.

U Pravilniku o obaveznome zdravstvenom pregledu usjeva i objekata, sjemena
i sadnog matrijala poljoprivrednoga i šumskog bilja ("Narodne novine",
br. 53/91), u Mjerilima za utvrđivanje zdravstvenog stanja usjeva i objekata,
sjemena i sadnog materijala u glavi 1., Poljoprivredno bilje u točki 2.
Povrtlarske kulture redni broj 6. mijenja se i glasi:

6. Luk (Allium) Botrytis spp.

- izvodnice 5% napadnutih biljaka 5 x 10 m2/ha dijagonalno 5%

- lučica 2 % napadnutih biljaka 5 x 10 m2/ha dijagonalno

- Fusarium spp.:

- izvodnice 5 % napadnutih biljaka 5 x 10 m2/ha dijagonalno 5%

- lučica 2 % napadnutih biljaka 5 x 10 m2/ha dijagonalno

- Peronspora destructorUng.:

- na izvodnicama 5 % napadnutih biljaka 5 x 10 m2/ha dijagonalno 5 %

- na lučici 2 % napadnutih biljaka 5 x 10 m2/ha dijagonalno

- Pucinia allii Rud. 2 % napadnutih biljaka 5 x 10 m2/ha dijagonalno

- Pucinia porri Winter 2 % napadnutih biljaka 5 x 10 m2/ha dijagonalno
0 %

Ditylenchus dispaci 0 % napadnutih biljaka 5 x 10 m2/ha dijagonalno
0 %

Kuhn

za izvodnice 100 lukovica/t;

za lučicu 100 lukovica/t i

za sjeme 4 x 100 sjemenki/100 kg

Članak 2.

Ovaj pravilnik stupa na snagu danom objave u "Narodnim novinama".

Klasa:011-2/94-1/27

Urbroj : 525-01-94-1

Zagreb, 15. veljače 1994.

Ministar poljoprivrede i šumarstva

**Ivan Tarnaj, v. r.**

Pravilnik, NN 11/1994-220
## Odluka o potvrdi Dopune Statuta Hrvatske akademije znanosti i umjetnosti

### NN 12/1994 (18.2.1994.), Odluka o potvrdi Dopune Statuta Hrvatske akademije znanosti i umjetnosti

# ZASTUPNIČKI DOM SABORA REPUBLIKE HRVATSKE

Na temelju članka 35. Poslovnika Zastupničkog doma Sabora Republike
Hrvatske i članka 6. stavka 3. Zakona o Hrvatskoj akademiji znanosti i
umjetnosti ("Narodne novine", br. 34/91.), Zastupnički dom Sabora
Republike Hrvatske na sjednici 2. veljače 1994., donio je

## ODLUKU

### O POTVRDI DOPUNE STATUTA HRVATSKE AKADEMIJE ZNANOSTI I UMJETNOSTI

Potvrđuje se Odluka Skupštine Hrvatske akademije znanosti i umjetnosti,
od 28. listopada 1993. godine, o dopuni Statuta Hrvatske akademije znanosti
i umjetnosti.

Klasa: 612-01/93-01/03

Zagreb, 2. veljače 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Odluka, NN 12/1994-225
## Odluka o imenovanju predsjednika i članova Odbora "Nagrade Ivan Filipović"

### NN 12/1994 (18.2.1994.), Odluka o imenovanju predsjednika i članova Odbora "Nagrade Ivan Filipović"

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske, članka 35. stavka 2.
Poslovnika Zastupničkog doma Sabora Republike Hrvatske i članka 6. stavka
3 Zakona o "Nagradi Ivan Filipović" ("Narodne novine",
br. 61/91.), Zastupnički dom Sabora Republike Hrvatske na sjednic13. veljače
1994., donio je

## ODLUKU

### O IMENOVANJU PREDSJEDNIKA I ČLANOVA ODBORA "NAGRADE IVAN FILIPOVIĆ"

U Odbor "Nagrade Ivan Filipović2 imenuje se:

- za predsjednika

dr. NEDJELJKO MIHANOVIĆ, predsjednik Odbora za naobrazbu, znanost, kulturu
i šport Zastupničkog doma Sabora Republike Hrvatske

- za članove

dr DIONIS SUNKO, profesor Prirodoslovno-matematičkog fakulteta, Prirodoslovni
odjeli Sveučilišta u Zagrebu,

dr. MILORAD STOJEVIĆ, profesor Pedagoškog fakulteta Sveučilišta u Rijeci,

MIRJANA ŠPOLJAR, učiteljica, predsjednica Sindikata hrvatskih učitelja,

dr STANISLAV MARIJANOVIĆ, profesor Pedagoškog fakulteta Sveučilišta
"Josip Juraj Strossmayer" u Osijeku,

JOSIP POLJAN, profesor Akademije likovnih umjetnosti Sveučilišta u Zagrebu,

dr. FRANE JAKELIĆ, profesor Fakulteta prirodoslovno-matematičkih znanosti
i odgojnih područja Sveučilišta u Splitu,

dr. VLADIMIR JURIĆ, profesor Filozofskog fakulteta - Pedagogijske znanosti
Sveučilišta u Zagrebu,

dr. ZVONIMIR BARTOLIĆ, profesor Filozofskog fakulteta - Pedagogijske
znanosti - Studij u Čakovcu Sveučilišta u Zagrebu.

Klasa: 119-02/94-01/02

Zagreb, 3. veljače 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Odluka, NN 12/1994-226
## Odluka o imenovanju predsjednika i članova Nacionalnog vijeća za visoku naobrazbu

### NN 12/1994 (18.2.1994.), Odluka o imenovanju predsjednika i članova Nacionalnog vijeća za visoku naobrazbu

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske, članka 35. stavka 2.
Poslovnika Zastupničkog doma Sabora Republike Hrvatske i članka 128. stavka
2. Zakona o visokim učilištima ("Narodne novine", br. 96/93)
Zastupnički dom Sabora Republike Hrvatske na sjednic13. veljače 1994, donio
je

## ODLUKU

### O IMENOVANJU PREDSJEDNIKA I ČLANOVA NACIONALNOG VIJEĆA ZA VISOKU NAOBRAZBU

I.

Za predsjednika Nacionalnog vijeća za visoku naobrazbu imenuje se prof.
dr. SLAVEN BARIŠIĆ.

II.

Za članove Nacionalnog vijeća za visoku naobrazbu imenuju se:

1. Prof. dr. HRVOJE HABIĆ

2. Prof. dr. KREŠIMIR ČOLIĆ

3. Prof. dr. NIKOLA ŠERMAN

4. Prof. dr. ANTE MIHANOVIĆ

5. Prof. FRANO PARAĆ

6 Prof. dr. IVA LUKEŽIĆ

7. Prof. dr. ŽELJKO KUĆAN

8. Prof. dr. ZLATKO PEPEONIK

9 Prof. dr. IVICA KOSTOVIĆ

10. Prof. dr. FILIP ČULO

11. Prof. dr. BERISLAV JUKIĆ

12. Prof. dr. MARIJA IVEZIĆ

13. Prof dr ANĐELKO BUTORAC

14 Prof dr. ALICA WERTHEIMER-BALETIĆ

15. Prof. dr. PERE SIKAVICA

16. Prof. dr. MISLAV JEŽIĆ

17. Prof. dr. VIKTOR ŽMEGAČ

18. Prof dr. MIROSLAV BERTOŠA

Klasa: 080-02/94-01/09

Zagreb, 3. veljače 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Odluka, NN 12/1994-227
## Odluka o imenovanju članova Nacionalnog znanstvenog vijeća

### NN 12/1994 (18.2.1994.), Odluka o imenovanju članova Nacionalnog znanstvenog vijeća

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske, članka 35. stavka 2
Poslovnika Zastupničkog doma Sabora Republike Hrvatske i članka 16. stavka
4. Zakona o znanstvenoistraživaćkoj djelatnosti ("Narodne novine",
br. 96/93.), Zastupnički dom Sabora Republike Hrvatske na sjednic13. veljače
1994., donio je

## ODLUKU

### O IMENOVANJU ČLANOVA NACIONALNOG ZNANSTVENOG VIJEĆA

Za članove Nacionalnog znanstvenog vijeća imenuju se:

1. Prof. dr. JOSIP DVORNIK

2. Prof. dr. HELENA JASNA MENCER

3. Prof. dr. IVAN ILIĆ

4. Prof. dr. STJEPAN JECIĆ

5. Prof. dr. MIROSLAV FURIĆ

6. Prof. dr. MARKO TADIĆ

7. Prof. dr. VITOMIR ŠUNJIĆ

8. Prof dr ŽELJKO TRGOVČEVIĆ

9. Prof. dr. ELZA REINER

10. Prof. dr. BRANIMIR JAKŠIĆ

11. Prof. dr. STIPAN JONJlĆ

12. Prof. dr. VLADIMIR MARIĆ

13. Dr. FRANE KRŠINIĆ

14. Prof. dr. KREŠIMIR SAIKO

15. Prof. dr AUGUST KOVAČEC

16. Prof. dr. MATE ZORIĆ

17. Prof. dr. NENAD CAMBI

18. Prof. dr. ZORAN JAŠIĆ.

Klasa: 080-02/94-01/08

Zagreb, 3. veljače 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Odluka, NN 12/1994-228
## Odluka o razrješenju dužnosti okružnog državnog odvjetnika u Okružnom državnom odvjetništvu Zagreb

### NN 12/1994 (18.2.1994.), Odluka o razrješenju dužnosti okružnog državnog odvjetnika u Okružnom državnom odvjetništvu Zagreb

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske, članka 35. stavka 4.
Poslovnika Zastupničkog doma Sabora Republike Hrvatske i članka 26. stavka
1. Zakona o državnom odvjetništvu ("Narodne novine", br. 34/89.
- pročišćeni tekst, 16/90., 41/90., 14/91., 66/91., 22/92., 39/92. i 58/93.),
Zastupnički dom Sabora Republike Hrvatske na sjednici 28. siječnja 1994.,
donio je

## ODLUKU

### O RAZRJEŠENJU DUŽNOSTI OKRUŽNOG DRŽAVNOG ODVJETNIKA U OKRUŽNOM DRŽAVNOM ODVJETNIŠTVU ZAGREB

Razrješuje se dužnosti okružnog državnog odvjetnika u Okružnom državnom
odvjetništvu Zagreb, danom 28. veljače 1994., MIRSAD BAKŠIĆ, na vlastiti
zahtjev, radi odlaska na novu dužnost.

Klasa: 712-02/94-75-01

Zagreb, 28. siječnja 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Odluka, NN 12/1994-229
## Odluka o razrješenju dužnosti zamjenice okružnog državnog odvjetnika u Okružnom državnom odvjetništvu Zagreb

### NN 12/1994 (18.2.1994.), Odluka o razrješenju dužnosti zamjenice okružnog državnog odvjetnika u Okružnom državnom odvjetništvu Zagreb

# ZASTUPNIČKI DOM SABORA REPUBLIKE HRVATSKE

Na temelju članka 80. Ustsva Republike Hrvatske, članka 35. stavka 4.
Poslovnika Zastupničkog doma Sabora Republike Hrvatske i članka 26. stavka
1. Zakona o državnom odvjetništvu ("Narodne novine", br. 34/89.
- pročišćeni tekst, 16/90., 41/90., 14/91., 66/91., 22/92., 39/92. i 58/93.),
Zastupnički dom Sabora Republike Hrvatske na sjednici 28. siječnja 1994.,
donio je

## ODLUKU

### O RAZRJEŠENJU DUŽNOSTI ZAMJENICE OKRUŽNOG DRŽAVNOG ODVJETNIKA U OKRUŽNOM DRŽAVNOM ODVJETNIŠTVU ZAGREB

Razrješuje se dužnosti zamjenice okružnog državnog odvjetnika u Okružnom
državnom odvjetništvu Zagreb, danom 1. veljače 1994., LJUBICA JUKIĆ RADNIĆ,
na vlastiti zahtjev, redi početka rada u odvjetništvu.

Klasa: 712-02/93-15/09

Zagreb, 28. siječnja 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Odluka, NN 12/1994-230
## Odluka o razrješenju člana Komisije za pravosuđe, izbor i imenovanja Županijskog doma Sabora Republike Hrvatske

### NN 12/1994 (18.2.1994.), Odluka o razrješenju člana Komisije za pravosuđe, izbor i imenovanja Županijskog doma Sabora Republike Hrvatske

# ŽUPANIJSKI DOM SABORA REPUBLIKE HRVATSKE

Na temelju članka 32. stavka 2. Poslovnika Županijskog doma Sabora Republike
Hrvatske, Županijski dom Sabora Republike Hrvatske na sjednici 26. siječnja
1994., donio je

## ODLUKU

### O RAZRJEŠENJU ČLANA KOMISIJE ZA PRAVOSUĐE, IZBOR I IMENOVANJA ŽUPANIJSKOG DOMA SABORA REPUBLIKE HRVATSKE

Razrješuje se MATO MATKO-MEDO, dužnosti člana Komisije za pravosuđe,
izbor i imenovanja Županijskog doma Sabora Republike Hrvatske, zbog odlaska
na novu dužnost.

Klasa: 080-02/94-04/01

Zagreb, 26. siječnja 1994.

ŽUPANIJSKI DOM SABORA REPUBLIKE HRVATSKE

Predsjednik Županijskog doma Sabora

**Josip Manolić, v. r.**

Odluka, NN 12/1994-231
## Popis utvrđenih domaćih i odomaćenih stranih sorti poljoprivrednog bilja koje se nalaze u proizvodnji u Republici Hrvatskoj

### NN 12/1994 (18.2.1994.), Popis utvrđenih domaćih i odomaćenih stranih sorti poljoprivrednog bilja koje se nalaze u proizvodnji u Republici Hrvatskoj

# MINISTARSTVO POLJOPRIVREDE I ŠUMARSTVA

Na temelju člana 29 Zakona o priznavanju novostvorenih, odobravanju
uvođenja u proizvodnju stranih i zaštiti sorti poljoprivrednog i šumskog
bilja ("Narodne novine", br. 53/91 i 26/93), Ministarstvo poljoprivrede
i šumarstva objavljuje

## POPIS

### UTVRĐENIH DOMAĆIH I ODOMAĆENIH STRANIH SORTI POLJOPRIVREDNOG BILJA KOJE SE NALAZE U PROIZVODNJI U REPUBLICI HRVATSKOJ

![](dodatni/361664.gif)

![](dodatni/361665.gif)

![](dodatni/361666.gif)

![](dodatni/361667.gif)

![](dodatni/361668.gif)

![](dodatni/361669.gif)

![](dodatni/361670.gif)

![](dodatni/361671.gif)

![](dodatni/361672.gif)

![](dodatni/361673.gif)

![](dodatni/361674.gif)

![](dodatni/361675.gif)

![](dodatni/361676.gif)

![](dodatni/361677.gif)

![](dodatni/361678.gif)

![](dodatni/361679.gif)

![](dodatni/361680.gif)

![](dodatni/361681.gif)

![](dodatni/361682.gif)

![](dodatni/361683.gif)

![](dodatni/361684.gif)

![](dodatni/361685.gif)

![](dodatni/361686.gif)

![](dodatni/361687.gif)

![](dodatni/361688.gif)

![](dodatni/361689.gif)

![](dodatni/361690.gif)

![](dodatni/361691.gif)

![](dodatni/361692.gif)

![](dodatni/361693.gif)

![](dodatni/361694.gif)

![](dodatni/361695.gif)

![](dodatni/361696.gif)

![](dodatni/361697.gif)

![](dodatni/361698.gif)

![](dodatni/361699.gif)

![](dodatni/361700.gif)

![](dodatni/361701.gif)

![](dodatni/361702.gif)

![](dodatni/361703.gif)

![](dodatni/361704.gif)

![](dodatni/361705.gif)

![](dodatni/361706.gif)

![](dodatni/361707.gif)

![](dodatni/361708.gif)

![](dodatni/361709.gif)

Klasa: 320-20/93-01/288

Ur. broj: 525-02-93-01

Zagreb, 20. siječnja 1994.

Ministar poljoprivrede i šumarstva

**Ivan Tarnaj, dipl. ing., v. r.**

Ostalo, NN 12/1994-234
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o postavljenju izvanrednog i opunomočenog veleposlanikaRepublike Hrvatske u Republici Estoniji, sa sjedištem u Sckholmu

### NN 13/1994 (25.2.1994.), Odluka o postavljenju izvanrednog i opunomočenog veleposlanikaRepublike Hrvatske u Republici Estoniji, sa sjedištem u Sckholmu

# PREDSJEDNIK REPUBLIKE HRVATSKE

Na temelju članka 99. stavka 2. Ustava Republike Hrvatske i članka 15.
Zakona o inozemnim poslovima ("Narodne novine", br. 53/91) donosim

## ODLUKU

### O POSTAVLJENJU IZVANREDNOG I OPUNOMOČENOG VELEPOSLANIKA REPUBLIKE HRVATSKE U REPUBLICI ESTONIJI, SA SJEDIŠTEM U SCKHOLMU

kojom postavljam gospodina DAMIRA PERINČIĆA, veleposlanika Republike
Hrvatske u Kraljevini Švedskoj za izvanrednog i opunomoćenog veleposlanika
Republike Hrvatske i u Republici Estoniji, sa sjedištem u Stockholmu.

Broj : PA5-6/1-94.

Zagreb, 7. veljače 1994.

Predsjednik Republike Hrvatske

**dr. Franjo Tuđman, v. r.**

Odluka, NN 13/1994-235
## Odluka o postavljenju izvanrednog i opunomoćenog veleposlanikaRepublike Hrvatske u Republici Litvi, sa sjedištem u Sckholmu

### NN 13/1994 (25.2.1994.), Odluka o postavljenju izvanrednog i opunomoćenog veleposlanikaRepublike Hrvatske u Republici Litvi, sa sjedištem u Sckholmu

# PREDSJEDNIK REPUBLIKE HRVATSKE

Na temelju članka 99. stavka 2. Ustava Republike Hrvatske i članka 15.
Zakona o inozemnim poslovima ("Narodne novine", br. 53/91) donosim

## ODLUKU

### O POSTAVLJENJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE U REPUBLICI LITVI, SA SJEDIŠTEM U SCKHOLMU

kojom postavljam gospodina DAMIRA PERINČIĆA, veleposlanika Republike
Hrvatske u Kraljevini Švedskoj, za izvanrednog i opunomoćenog veleposlanika
Republike Hrvatske i u Republici Litvi, sa sjedištem u Stockholmu.

Broj : PA-5-6/2-94.

Zagreb, 7. veljače 1994.

Predsjednik Republike Hrvatske

**dr. Franjo Tuđman, v. r.**

Odluka, NN 13/1994-236
## Odluka o razriješenju dužnosti izvanrednog i opunomoćenogveleposlanika Republike Hrvatske u Republici Bugarskoj

### NN 13/1994 (25.2.1994.), Odluka o razriješenju dužnosti izvanrednog i opunomoćenogveleposlanika Republike Hrvatske u Republici Bugarskoj

# PREDSJEDNIK REPUBLIKE HRVATSKE

Na temelju članka 99. stavka 2. Ustava Republike Hrvatske i članka 15.
Zakona o inozemnim poslovima ("Narodne novine", br. 53/91) donosim

## ODLUKU

### O RAZRIJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U REPUBLICI BUGARSKOJ

kojom razrješujem gospodina BERNARDA JURLINU dužnosti izvanrednog i
opunomoćenog veleposlanika Republike Hrvatske u Republici Bugarskoj s danom
30. travnja 1994. godine, na osobni zahtjev.

Broj : PAS-7/1-94.

Zagreb, 9. veljače 1994.

Predsjednik Republike Hrvatske

**dr. Franjo Tuđman, v. r.**

Odluka, NN 13/1994-237
## Odluka o postavljanju izvanrednog i opunomoćenog veleposlanikaRepublike Hrvatske u Republici Bugarskoj

### NN 13/1994 (25.2.1994.), Odluka o postavljanju izvanrednog i opunomoćenog veleposlanikaRepublike Hrvatske u Republici Bugarskoj

# PREDSJEDNIK REPUBLIKE HRVATSKE

Na temelju članka 99. stavka 2. Ustava Republike Hrvatske i članka 15.
Zakona o inozemnim poslovima ("Narodne novine", br. 53/91) donosim

## ODLUKU

### O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE U REPUBLICI BUGARSKOJ

kojom postavljam gospodina DARINKA BAGU za izvanrednog i opunomoćenog
veleposlanika Republike Hrvatske u Republici Bugarskoj s danom 1. svibnja
1994. godine.

Broj : PAS-5/1-94.

Zagreb, 9. veljače 1994.

Predsjednik Republike Hrvatske

**dr. Franjo Tuđman, v. r.**

Odluka, NN 13/1994-238
## Odluka o razrješenju dužnosti generalnog konzula RepublikeHrvatske u Republici Mađarskoj, sa sjedištem u Pečuhu

### NN 13/1994 (25.2.1994.), Odluka o razrješenju dužnosti generalnog konzula RepublikeHrvatske u Republici Mađarskoj, sa sjedištem u Pečuhu

# PREDSJEDNIK REPUBLIKE HRVATSKE

Na temelju članka 99. stavka 2. Ustava Republike Hrvatske i članka 19.
Zakona o inozemnim poslovima ("Narodne novine", br. 53/91) donosim

## ODLUKU

### O RAZRJEŠENJU DUŽNOSTI GENERALNOG KONZULA REPUBLIKE HRVATSKE U REPUBLICI MAĐARSKOJ, SA SJEDIŠTEM U PEČUHU

kojom razrješujem gospodina ĐURU VIDMAROVIĆA dužnosti generalnoga konzula
Republike Hrvatske u Republici Mađarskoj, sa sjedištem u Pečuhu.

Broj : PA5- 10/1-94.

Zagreb, 17. veljače 1994.

Predsjednik Republike Hrvatske

**dr. Franjo Tuđman, v. r.**

Odluka, NN 13/1994-239
## Odluka o imenovanju pomoćnika ministra unutarnjih poslova

### NN 13/1994 (25.2.1994.), Odluka o imenovanju pomoćnika ministra unutarnjih poslova

# PREDSJEDNIK REPUBLIKE HRVATSKE

Na temelju članka 42. stavka 2. Zakona o sustavu državne uprave ("Narodne
novine", broj 75/93), donosim

## ODLUKU

### O IMENOVANJU POMOĆNIKA MINISTRA UNUTARNJIH POSLOVA

Za pomoćnika ministra unutarnjih poslova imenuje se MLADEN MARKAČ. Ova
odluka stupa na snagu danom donošenja.

Broj: PA8-11/1-94.

Zagreb, 18. veljače 1994.

Predsjednik Republike Hrvatske

**dr. Franjo Tuđman, v. r.**

Odluka, NN 13/1994-240
## Odluka o razrješenju zamjenika ministra rada i socijalneskrbi

### NN 13/1994 (25.2.1994.), Odluka o razrješenju zamjenika ministra rada i socijalneskrbi

# PREDSJEDNIK REPUBLIKE HRVATSKE

Na temelju članka 40. stavka 1. Zakona o sustavu državne uprave
("Narodne novine", broj 75/93), donosim

## ODLUKU

### O RAZRJEŠENJU ZAMJENIKA MINISTRA RADA I SOCIJALNE SKRBI

Razrješuje se PAVAO TOMISLAV DUKA dužnosti zamjenika ministra rada i
socijalne skrbi, na osobni zahtjev. Ova odluka stupa na snagu danom donošenja.

Broj : PA8-4/1-94.

Zagreb, 1. veljače 1994.

Predsjednik Republike Hrvatske

**dr. Franjo Tuđman, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 13/1994-241
## Odluka o imenovanju zamjenika ministra rada i socijalneskrbi

### NN 13/1994 (25.2.1994.), Odluka o imenovanju zamjenika ministra rada i socijalneskrbi

# PREDSJEDNIK REPUBLIKE HRVATSKE

Na temelju članka 40. stavka 1. Zakona o sustavu državne uprave ("Narodne
novine", broj 75/93), donosim

## ODLUKU

### O IMENOVANJU ZAMJENIKA MINISTRA RADA I SOCIJALNE SKRBI

Imenuje se JOSO ŠKARA zamjenikom ministra rada i socijalne skrbi. Ova
odluka stupa na snagu danom donošenja.

Broj : PA8-5/1-94.

Zagreb, 1. veljače 1994.

Predsjednik Republike Hrvatske

**dr. Franjo Tuđman, v. r.**

Odluka, NN 13/1994-242
## Uredba o plaćama

### NN 13/1994 (25.2.1994.), Uredba o plaćama

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 94/93), Vlada Republike
Hrvatske je na sjednici održanoj 24. veljače 1994 godine, donijela

## UREDBU

### O PLAĆAMA

Članak 1.

Ovom Uredbom uređuje se način utvrđivanja najviših iznosa mase plaća
i naknada troškova materijalnih prava određenih kolektivnim ugovorima koje
pravne osobe mogu isplatiti u ožujku 1994. godine, te iznosi najniže osnovne
i minimalne plaće za taj mjesec.

Članak 2.

Pravne osobe u privatnom sektoru (kod kojih je više od 50% kapitala
u privatnom vlasništvu i u takvom su statusu registrirane, te kod kojih
je u postupku pretvorbe uplaćeno više od 50% dionica ili udjela u odnosu
na ukupnu vrijednost kapitala) mogu isplaćivati plaće i naknade troškova
materijalnih prava u skladu s općim aktom i kolektivnim ugovorom. Pravne
osobe iz stavka 1. ovog članka dužne su prilikom isplate plaća i naknada
troškova materijalnih prava podnijeti Zavodu za platni promet potvrdu Hrvatskog
fonda za privatizaciju da je uplaćeno više do 50% dionica ili udjela.

Članak 3.

Pravne osobe, osim pravnih osoba iz članka 2. ove Uredbe, te tijela,
organi i organizacije koji se financiraju iz državnog, županijskog, općinskih
i gradskih proračuna ili društvenih fondova mogu u ožujku utvrditi masu
plaća najviše u iznosu isplaćene mase plaća u veljači 1994. godine. Utvrđeni
iznos mase plaća iz stavka 1. ovog članka korigira se za postotak promjene
broja zaposlenih.

Članak 4.

Tijela državne vlasti, tijela jedinica lokalne samouprave i uprave i
pravne osobe, osim onih iz članka 2. ove Uredbe, mogu isplatiti najvišu
mjesečnu plaću u ožujku koje ne može biti veća od 6 prosječnih mjesečnih
plaća Republike Hrvatske prema posljednjem objavljenom podatku, što iznosi
11.116.289 HRD, ako odlukom Sabora Republike Hrvatske ili Vlade Republike
Hrvatske nije drugačije određeno.

Članak 5.

Najniža osnovna plaća za ožujak utvrđuje se u iznosu 635.910 hrvatskih
dinara. Minimalna plaća za ožujak utvrđuje se u iznosu od 536.913 hrvatskih
dinara. Minimalna plaća koja služi kao osnovica za ostvarivanje prava po
osnovi socijalne sigurnosti utvrđuje se u netto iznosu od 235.834 hrvatskih
dinara i ne smatra se oporezivim dohotkom u smislu propisa o oporezivanju
dohotka.

Članak 6.

Naknade troškova materijalnih prava utvrđene općim odnosno granskim
kolektivnim ugovorima, pravne osobe, tijela, organi i organizacije iz članka
3. ove Uredbe mogu u ožujku 1994. isplatiti najviše u iznosu utvrđenom
općim odnosno granskim kolektivnim ugovorom uvećanom do 30%.

Članak 7.

Upute za primjenu daje, te provedbu ove Uredbe prati i kontrolira Zavod
za platni promet. Zavod za platni promet neće dozvoliti isplatu plaća i
naknadu troškova materijalnih prava suprotno ovoj Uredbi. Članak 8. Ova
Uredba stupa na snagu danom objave u "Narodnim novinama".

Klasa : 120-02/93-01/03

Urbroj : 5030105-94-6

Zagreb, 24. veljače 1994.

Predsjednik

**Nikica Valentić, v. r.**

Uredba, NN 13/1994-243